wannaphong/clean_thaiwikipedia huggingface dataset:
# พิพิธภัณฑ์วัฒนธรรมฟิลิสทีนส์
พิพิธภัณฑ์วัฒนธรรมฟิลิสทีนส์  เป็นพิพิธภัณฑ์โบราณคดีแห่งหนึ่งในเมืองอัชดอด ประเทศอิสราเอล เป็นพิพิธภัณฑ์แห่งเดียวในโลกที่จัดแสดงวัฒนธรรมของชาวฟีลิสทีนส์ที่เคยอาศัยอยู่ในพื้นที่เมือง และเป็นพิพิธภัณฑ์แห่งแรกของเมืองอัชดอด ซึ่งเปิดตั้งแต่ พ.ศ. 2533 พิพิธภัณฑ์แห่งนี้มี 3 ชั้น ชั้นแรกจัดนิทรรศการเกี่ยวกับวัฒนธรรมฟีลิสทีนส์ ชั้นสองสำหรับจัดนิทรรศการหมุนเวียน ชั้นสามจัดแสดงเกี่ยวกับ "อาหารฟิลิสทีนส์" วัฒนธรรมอาหารในบริเวณทะเลอีเจียน

 แหล่งข้อมูลอื่น 

  เว็บไซต์อย่างเป็นทางการ  ,
# คณะกรรมาธิการแห่งชาติเพื่อการปลดปล่อยเยอรมนี
คณะกรรมาธิการแห่งชาติเพื่อการปลดปล่อยเยอรมนี  เป็นองค์การต่อต้านนาซีที่ก่อตั้งโดยเจ้าหน้าที่และทหารเชลยศึกรวมทั้งผู้ลี้ภัยที่ฝักใฝ่ในคอมมิวนิสต์ชาวเยอรมัน องค์การนี้ก่อตั้งขึ้นในสหภาพโซเวียตในช่วงสงครามโลกครั้งที่สอง

หน้าที่ของคณะกรรมาธิการแห่งชาติเพื่อการปลดปล่อยเยอรมนีคือการปลดปล่อยนาซีเยอรมนีเป็นคอมมิวนิสต์โดยได้กำลังจากเชลยศึกทหารในแนวรบด้านตะวันออกโดยมีหนังสือพิมพ์ Freies Deutschland เป็นสื่อกลาง

หลังสงครามโลกครั้งที่สองจบลงสมาชิกของคณะกรรมาธิการแห่งชาติเพื่อการปลดปล่อยเยอรมนีได้เข้าไปทำงานให้กับรัฐบาลเยอรมนีตะวันออกและกองทัพประชาชนแห่งชาติ
# สภาห้าร้อย
สภาห้าร้อย  เป็นฝ่ายนิติบัญญัติประเภทสภาล่างของสาธารณรัฐฝรั่งเศสที่หนึ่งในช่วงการปฏิวัติฝรั่งเศส ฝ่ายบริหารของประเทศฝรั่งเศสในช่วงนี้มีชื่อเรียกว่าคณะดีแร็กตัวร์ซึ่งทำหน้าที่ระหว่าง 22 สิงหาคม ค.ศ. 1795 จนถึงวันที่นโปเลียนทำรัฐประหารในวันที่ 9 พฤศจิกายน ค.ศ. 1799

สภาห้าร้อยประกอบด้วยสมาชิกสภาจำนวนห้าร้อยคน โดยสภาห้าร้อยจะทำการสรรหาและจัดทำบัญชีรายชื่อบุคคลคนจำนวนหนึ่ง แล้วให้สภาสูงพิจารณาคัดเลือกและแต่งตั้งจำนวนห้าคนเป็นคณะดีแร็กตัวร์ซึ่งทำหน้าที่ฝ่ายบริหารของประเทศ สมาชิกสภาห้าร้อยคนต้องมีอายุอย่างน้อย 21 ปีบริบูรณ์และต้องเป็นบุคคลที่จ่ายภาษีให้รัฐ ในแต่ละปีจะมีสมาชิกราวหนึ่งในสามที่พ้นวาระ
# เจ้าหญิงเรชิ
เจ้าหญิงเรชิ  จักรพรรดินีแห่งญี่ปุ่นในช่วง พ.ศ. 1651–1677 และเป็นพระราชมารดาบุญธรรมของจักรพรรดิโทบะ จักรพรรดิองค์ที่ 74

เจ้าหญิงเรชิเป็นพระธิดาในจักรพรรดิชิระกะวะ จักรพรรดิองค์ที่ 72 สิ้นพระชนม์เมื่อวันที่ 25 พฤษภาคม พ.ศ. 1687 ขณะพระชนมายุได้ 65 พรรษา
# ฟูจิวาระ โนะ คินชิ (จักรพรรดิโกะ-ชิรากาวะ)
ฟูจิวาระ โนะ คินชิ (, 1676 – 12 กันยายน ค.ศ. 1752) เป็นจักรพรรดินีแห่งญี่ปุ่น. พระนางเป็นจักรพรรดินีใน จักรพรรดิโกะ-ชิรากาวะ จักรพรรดิองค์ที่ 77 ของญี่ปุ่น.

พระนางเป็นธิดาของ โทกูไดจิ คินโยชิ พระนางเข้าสู่ราชสำนักและกลายเป็นนางสนองพระโอษฐ์ใน ค.ศ. 1155 พระนางได้รับการสถาปนาเป็นจักรพรรดินีของจักรพรรดิโกะ-ชิรากาวะใน ค.ศ. 1156 จักรพรรดิโกะ-ชิรากาวะสละราชบัลลังก์ 2 ปีต่อมา พระนางได้รับการสถาปนาเป็นพระพันปีใน ค.ศ. 1172 และสิ้นพระชนม์เมื่อพระชนมายุ 76 พรรษาใน ค.ศ. 1209
# ลิเบอเรชัน
ลิเบอเรชัน (Liberation) เป็นชื่อของตระกูลฟอนต์ TrueType สี่ตระกูล ได้แก่ Liberation Sans, Liberation Sans Narrow, Liberation Serif และ Liberation Mono แบบอักษรเหล่านี้เข้ากันได้กับแบบอักษรยอดนิยมบนระบบปฏิบัติการ Microsoft Windows และชุดซอฟต์แวร์ Microsoft Office (Arial, Arial Narrow, Times New Roman และ Courier New ของ Monotype Corporation ตามลำดับ) ซึ่ง Liberation มีจุดมุ่งหมายให้เป็นแบบอักษรที่เสรีและโอเพนซอร์สแทน แบบอักษรนี้เป็นค่าเริ่มต้นใน LibreOffice
# ชาร์ล มอริส เดอ ตาแลร็อง-เปรีกอร์
ชาร์ล มอริส เดอ ตาแลร็อง-เปรีกอร์  หรือได้รับยศในปี 1806 เป็น เจ้าชายแห่งเบแนว็อง (Prince de Bénévent) เป็นนักการเมือง, นักการทูตและพระชาวฝรั่งเศส หลังจากจบการศึกษาด้านเทววิทยา ในปี 1780 เขาก็ได้ดำรงตำแหน่งพระราชาคณะ และเป็นผู้แทนของราชสำนักในการปกครองสังฆมณฑลคาทอลิกในฝรั่งเศส เขาประสบความสำเร็จอย่างสูงสุดในราชสำนักฝรั่งเศส และได้เป็นรัฐมนตรีว่าการต่างประเทศหรือตำแหน่งทางการทูตที่สำคัญหลายครั้ง ระยะเวลารับราชการของเขากินเวลายาวนานตั้งแต่ราชสมัยของพระเจ้าหลุยส์ที่ 16 ผ่านช่วงการปฏิวัติฝรั่งเศสเข้าสู่รัชกาลจักรพรรดินโปเลียน และสิ้นสุดในรัชกาลพระเจ้าหลุยส์-ฟีลิปที่ 1

ตาแลร็องเป็นมันสมองด้านการทูตในช่วงที่นโปเลียนเรืองอำนาจและฝรั่งเศสสามารถพิชิตดินแดนมากมายในทวีปยุโรป แต่โดยส่วนใหญ่แล้ว งานของตาแลร็องคืองานด้านสันติภาพ โดยการเจรจาสงบศึกระหว่างฝรั่งเศสกับประเทศต่างๆ อาทิ เขาสามารถเจรจาสงบศึกกับออสเตรียในปี 1801 ผ่านสนธิสัญญาลูว์เนวีล และกับอังกฤษในปี 1802 ผ่านสนธิสัญญาอาเมียง แม้ตาแลร็องจะไม่สามารถยับยั้งสงครามให้ปะทุขึ้นมาใหม่ในปี 1803 แต่ก่อนปี 1805 เขาสามารถโน้มน้าวนโปเลียนไม่ให้ทำสงครามกับออสเตรีย, ปรัสเซีย และ รัสเซีย แม้เขาจะลาออกจากตำแหน่งรัฐมนตรีการต่างประเทศในเดือนสิงหาคม ค.ศ. 1807 แม้ตาแลร็องยังคงได้รับความเชื่อใจจากนโปเลียน แต่เขาร่วมวางแผนอย่างลับๆเพื่อสกัดนโปเลียนโดยการเจรจาลับกับซาร์อเล็กซานเดอร์ที่ 1 แห่งรัสเซียและรัฐมนตรีเมทเทอร์นิชของออสเตรีย จนกระทั่งเมื่อนโปเลียนสิ้นอำนาจในปี 1814 ตาแลร็องเข้ามารับผิดชอบด้านการฟื้นฟูราชวงศ์บูร์บงตามหลักกฎหมาย นอกจากนี้ ตาแลร็องยังมีบทบาทสำคัญในการประชุมใหญ่แห่งเวียนนาระหว่างปี 1814-15 ด้วย
# ชาร์ลอตต์ แฟลร์
แอชลีย์ เอลิซาเบท ไฟลเออร์ (Ashley Elizabeth Fliehr) เกิด 5 เมษายน ค.ศ. 1986 นักมวยปล้ำอาชีพชาวอเมริกันที่ปัจจุบันเซ็นสัญญากับWWEในนาม ชาร์ลอตต์ แฟลร์ (Charlotte Flair) หรือสั้นๆ ชาร์ลอตต์ (Charlotte) เจ้าของท่าไม้ตาย Figure-Eight Leglock (หรือ figure-four leglock) เป็นลูกสาวของตำนานอดีตแชมป์โลก 16 สมัย "เดอะเนเจอร์บอย" ริก แฟลร์ น้องสาวของเดวิด แฟลร์ และพี่สาวของรีด แฟลร์

เธอเปิดตัวกับNXTในปี2013 ได้เป็นแชมป์หญิง NXT และได้รับการเสนอชื่อเป็น "Rookie of the Year" โดย Pro Wrestling Illustrated ในปี 2015 เปิดตัวค่ายหลักได้เป็นแชมป์ดีวาส์คนสุดท้าย, แชมป์หญิงรอว์ WWEคนแรก และแชมป์หญิงสแมคดาวน์ WWE เป็นคนแรกที่ได้แชมป์หญิงทั้ง Divas, NXT, Raw และ SmackDownCharlotte dedicates championship match to Ric Flair - WWE.com นอกจากนี้เธอยังเป็นผู้หญิงคนแรกที่ได้รางวัล PWI สำหรับ "Feud of the Year" PWI ยังได้เสนอชื่อเธอเป็น "นักมวยปล้ำหญิงแห่งปี" และนักมวยปล้ำอาชีพหญิงชั้นนำของโลกปี 2016

แชมป์และรางวัล

 The Baltimore Sun
 WWE Female Wrestler of the Year (2016)
 CBS Sports
 WWE Match of the Year (2018) 
 Pro Wrestling Illustrated
 Feud of the Year (2016) 
 Rookie of the Year (2014)
 Woman of the Year (2016)
 Match of the Year (2023) 
 Ranked No. 1 of the top 50 female wrestlers in the PWI Female 50 in 2016
 Rolling Stone
 Ranked No. 2 of the 10 best WWE wrestlers of 2016
 Sports Illustrated
 Ranked No. 2 of the top 10 women's wrestlers in 2018
 Wrestling Observer Newsletter
 Worst Feud of the Year (2015) 
 WWE
 WWE Raw Women's Championship (6 times, inaugural)
 WWE SmackDown Women's Championship (7 times)
 NXT Women's Championship (2 times)
 WWE Divas Championship (1 time, final)
 WWE Women's Tag Team Championship (1 time) – with Asuka
 Fifth Women's Triple Crown Champion
 Fourth Women's Grand Slam Champion
 NXT Women's Championship Tournament (2014)
 Women's Royal Rumble (2020, 2025)
 Slammy Award (1 time)
 Match of the Year (2024) - vs. Rhea Ripley for the WWE SmackDown Women's Championship at WrestleMania 39
 WWE Year-End Award (1 time)
 Match of the Year (2018) 

หมายเหตุ
# ยูคาลิปทอล
ยูคาลิปทอล  หรือ ซิเนออล (cineol, cineole) เป็นสารประกอบอินทรีย์ประเภทมอโนเทอร์พีนและอีเทอร์วงแหวน มีสูตรเคมีคือ C10H18O เป็นของเหลวไม่มีสีถึงเหลืองอ่อน มีกลิ่นคล้ายการบูร รสเผ็ด ไม่ละลายน้ำ แต่ผสมเข้ากันได้กับเอทานอล, อีเทอร์และคลอโรฟอร์ม ในปี ค.ศ. 1870 เอฟ. เอส. โคลซจำแนกสารสำคัญในน้ำมันยูคาลิปตัสและตั้งชื่อว่ายูคาลิปทอล นอกจากจะพบในต้นโกฐจุฬารศ ยูคาลิปทอลยังพบในพืชหลายชนิด เช่น ต้นการบูร, ใบกระวาน, โรสแมรีและกระวาน

ยูคาลิปทอลใช้ในอุตสาหกรรมอาหาร เครื่องดื่ม ขนมและเครื่องสำอาง นอกจากนี้ยังใช้เป็นยาฆ่าแมลงและสารไล่แมลง ในทางการแพทย์ใช้ผสมในน้ำยาบ้วนปาก ยาแก้ไอและยาคลายกล้ามเนื้อ

ยูคาลิปทอลมีความเป็นพิษหากใช้เกินขนาด มีค่า LD50 ทางปาก (หนู) เท่ากับ 2480 มิลลิกรัม/กิโลกรัม
# บุนเดิสอาร์ชีฟ
สมาพันธ์หอจดหมายเหตุแห่งเยอรมนี หรือ  บุนเดิสอาร์ชีฟ  เป็นหอจดหมายเหตุแห่งชาติของประเทศเยอรมนี ก่อตั้งขึ้นเมื่อ พ.ศ. 2495 (ค.ศ. 1952) มีที่ทำการปัจจุบันที่เมืองโคเบล็นทซ์

ในวันที่ 6 ธันวาคม พ.ศ. 2551 บุนเดิสอาร์ชีฟได้บริจาคภาพถ่ายจำนวน 100,000 ภาพ ให้แก่สาธารณะโดยภาพส่วนใหญ่อยู่ที่วิกิมีเดียคอมมอนส์

 องค์กรในเครือ 
thumb|อาคารหอจดหมายเหตุในเมืองโคเบล็นทซ์
 Bayreuth 
 เบอร์ลิน-ลิคเทอร์เฟลเดอร์ SAPMO-DDR, ไรช์ 
 หอจดหมายเหตุภาพยนตร์ เบอร์ลิน 
 หอจดหมายเหตุการทหาร ไฟรบูร์กอิมไบรส์เกา 
 Hoppegarten 
 สหพันธ์สาธารณรัฐเยอรมนี โคเบล็นทซ์
 หอจดหมายเหตุนาซี ลุดวิจส์บูร์ก 
 Rastatt 
 Sankt Augustin-Hangelar
# แอร์เบ ไลพ์ซิช
ราเซินบัลชปอร์ท ไลพ์ซิช  หรือ แอร์เบ ไลพ์ซิช เป็นสโมสรฟุตบอลในภาคตะวันออกของเยอรมนี จากเมืองไลพ์ซิช ก่อตั้งเมื่อปี ค.ศ. 2009 เป็นสโมสรฟุตบอลที่พัฒนาอย่างก้าวกระโดด จนได้ไปถึง รองแชมป์ลีกสูงสุดของเยอรมนี ในฤดูกาล 2016–17 และ 2020–21

เกียรติประวัติ

ระดับประเทศ

 บุนเดิสลีกา
 รองชนะเลิศ (2): 2016–17, 2020–21

 ซไวเทอบุนเดิสลีกา 
 รองชนะเลิศ (1): 2015–16

 เดเอ็ฟเบ-โพคาล
 ชนะเลิศ (2): 2021–22, 2022–23

 ดริทเทอลีกา 
 รองชนะเลิศ (1): 2013–14

 รีจีนอลลีกาโนโนต 
 ชนะเลิศ (1): 2012–13

 เอ็นโอเอฟวี-ลีโอเบิลลีกาซัธ 
 ชนะเลิศ (1): 2009–10

 แซกโซนีคัพ
 ชนะเลิศ (2): 2010–11, 2012–13

ระดับทวีปยุโรป

 ยูฟ่าแชมเปียนส์ลีก
  รอบรองชนะเลิศ (1): 2019–20

 ยูฟ่ายูโรปาลีก
  รอบก่อนรองชนะเลิศ (1): 2017–18

ผู้เล่น

ผู้เล่นชุดปัจจุบัน

ดูเพิ่ม
 สโมสรฟุตบอลเร็ดบุลซัลทซ์บวร์ค
 นิวยอร์กเร็ดบุลส์
# อาริซกา ปูตรี เปอร์ตีวี
อาริซกา ปูตรี เปอร์ตีวี (เกิด 13 มกราคม ค.ศ. 1995) เป็นนางงามชาวอินโดนีเซีย เคยประกวดเวทีปูเตอรีอินโดเนซียา ในปี 2016 ได้รับตำแหน่งรองอันดับ 3 และเวทีมิสแกรนด์อินเตอร์เนชันแนล 2016  เธอเป็นผู้ชนะคนที่ 4 ของการประกวดเวทีมิสแกรนด์อินเตอร์เนชันแนล

 การประกวด 

 ปูเตอรีซูมาเตอราอูตารา 2014 
ในปี 2014  เธอได้เข้าการประกวดเวที ปูเตอรีซูมาเตอราอูตารา 2014  เธอได้รองอันดับ 2 ปูเตอรีซูมาเตอราอูตารา 2014

 ปูเตอรีซูมาเตอราอูตารา 2016 
ในปี 2016  เธอได้เข้าการประกวดเวที ปูเตอรีซูมาเตอราอูตารา 2016  เธอชนะเลิศ ในการประกวดปูเตอรีซูมาเตอราอูตารา 2016 และได้เป็นตัวแทนไปประกวด ปูเตอรีอินโดเนซียา 2016

 ปูเตอรีอินโดเนซียา 2016 
ในปี 2016  เธอได้เข้าการประกวดเวที ปูเตอรีอินโดเนซียา 2016  เธอได้รองอันดับ 3 ปูเตอรีอินโดเนซียา 2016 และไปเป็นตัวแทนประเทศอินโดนีเซียไปประกวดเวที มิสแกรนด์อินเตอร์เนชันแนล ปี 2016

 มิสแกรนด์อินเตอร์เนชันแนล  2016  
อาริซกา เป็นตัวแทนของ  อินโดนีเซีย  ในประกวด มิสแกรนด์อินเตอร์เนชันแนล  2016  ที่ ลาสเวกัส  สหรัฐ วันที่ 25  ตุลาคม  2016 เธอสามารถคว้าตำแหน่งมิสแกรนด์อินเตอร์เนชันแนล 2016 มาครองได้สำเร็จ พร้อมรางวัลพิเศษชุดประจำชาติยอดเยี่ยม หลังจากรับตำแหน่ง อริสกา ต้องเดินทางมาอยู่ประเทศไทยเป็นเวลา 1 ปี เพื่อได้เดินทางไปปฏิบัติภารกิจที่ประเทศต่างๆ 

การปฏิบัติหน้าที่ต่างประเทศ 
  – ประเทศเจ้าภาพมิสแกรนด์อินเตอร์เนชันแนล 2016
# ยุทธการยึดปราสาทอิทเทอร์
ยุทธการยึดปราสาทอิทเทอร์  ณ หมู่บ้านอิทเทอร์ รัฐทีโรล ประเทศออสเตรีย รบกันเมื่อ 5 พฤษภาคม ค.ศ. 1945 สามวันก่อนสงครามโลกครั้งที่สองในทวีปยุโรปยุติ 

ทหารกองพันรถถังที่ 23 ของกองพลยานเกราะที่ 12 ของเหล่าที่ 21 ของสหรัฐ นำโดย ร้อยเอก จอห์น ซี. "แจ็ก" ลี จูเนียร์ ทหารเวร์มัคท์จำนวนหนึ่ง นายทหารวัฟเฟินเอสเอสผู้แปรพักตร์นายหนึ่ง และเชลยศึกฝรั่งเศสที่เพิ่งหนีป้องกันปราสาทอิทเทอร์จากการบุกจากกองพลเอสเอสแพนเซอร์เกรนาเดียร์ที่ 17 จนกรมทหารราบที่ 142 แห่งกองพลที่ 36 แห่งเหล่าที่ 21 ของสหรัฐมาช่วยแก้ไข

เชลยศึกชาวฝรั่งเศสนั้นมีอดีตนายกรัฐมนตรี นายพลและดาราเทนนิสคนหนึ่งรวมอยู่ด้วย ยุทธการนี้อาจเป็นยุทธการเดียวในสงครามซึ่งชาวอเมริกันและเยอรมันรบเคียงบ่าเคียงไหล่กัน บันทึกที่ได้รบความนิยมของยุทธการนี้เรียกว่าเป็นยุทธการที่ "แปลกที่สุด" แห่งสงครามโลกครั้งที่สอง"
# แอดีมิลซง ฟือร์นังดึช
แอดีมิลซง ฟือร์นังดึช รีเบย์รู (เกิด 15 เมษายน ค.ศ. 1996) เป็นนักฟุตบอลชาวสวิส ปัจจุบันเล่นในตำแหน่งกองกลางให้กับไมนทซ์ 05 และทีมชาติสวิตเซอร์แลนด์
# วัดโฮจูจิโดโนะ
วัดโฮจูจิโดโนะ  วัดในพระพุทธศาสนาของ ประเทศญี่ปุ่น ตั้งอยู่ที่นครเกียวโต ซึ่งจักรพรรดิโกะ-ชิรากาวะ จักรพรรดิองค์ที่ 77 ได้เสด็จมาประทับภายหลังจากสละราชบัลลังก์เมื่อ พ.ศ. 1702 โดยพระองค์ได้ใช้วัดแห่งนี้ในการว่าราชการในวัด จนกระทั่งเสด็จสวรรคตเมื่อ พ.ศ. 1735 ซึ่งพระบรมศพได้ถูกฝังไว้ ณ วัดแห่งนี้

โดยในช่วง พ.ศ. 1727 ได้เกิดเหตุการณ์สำคัญที่เกี่ยวข้องกับวัดแห่งนี้คือการล้อมโฮจูจิโดโนะ ซึ่งเป็นส่วนหนึ่งของสงครามเก็มเป

โฮจูจิโดโนะ
# บาร์ตวอมีแยย์ ดรองกอฟสกี
บาร์ตวอมีแยย์ ดรองกอฟสกี (เกิดวันที่ 19 สิงหาคม ค.ศ. 1997) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับฟีออเรนตีนา
# พระเจ้าเฟรเดอริกที่ 3 แห่งเดนมาร์ก
พระเจ้าเฟรเดอริกที่ 3 แห่งเดนมาร์ก  ทรงเป็นพระมหากษัตริย์แห่งเดนมาร์กและนอร์เวย์ระหว่าง ค.ศ. 1648 จนเสด็จสวรรคตในปี ค.ศ. 1670 ทรงเป็นพระราชโอรสองค์รองในพระเจ้าคริสเตียนที่ 4 แต่หลังพระเชษฐาเสด็จสิ้นพระชนม์ในค.ศ. 1647 ก็ทำให้พระองค์กลายเป็นรัชทายาทลำดับที่หนึ่งแทน หลังจากที่ทรงครองราชย์แล้ว พระองค์ได้ริเริ่มปกครองด้วยระบอบสมบูรณาญาสิทธิราชในเดนมาร์ก-นอร์เวย์ใน ค.ศ. 1660 และได้รับรองทางกฎหมายในปี ค.ศ. 1665 ซึ่งปรากฏเป็นครั้งแรกในประวัติศาสตร์นิพนธ์ตะวันตก พระองค์ยังมีรับสั่งให้สร้างพระบัลลังก์แห่งเดนมาร์ก ซึ่งตามตำนานแล้วระบุว่าบังลังก์นี้สร้างขึ้นจากเขาของยูนิคอร์นทั้งที่จริงถูกสร้างขึ้นจากงาของนาร์วาล นอกจากนี้ 

พระองค์เป็นกษัตริย์ที่มีอิทธิพลเหนือบรรดาขุนนาง และทรงทำสงครามสองครั้งกับสวีเดน ซึ่งสงครามกับสวีเดนครั้งแรก (1657–58) ทรงได้รับความพ่ายแพ้ แต่ก็สามารถกอบกู้ชื่อเสียงมาได้เมื่อมีชัยในสงครามกับสวีเดนครั้งที่สอง (1658–60) ซึ่งพระองค์ได้ใช้ความนิยมนี้ ในการยกเลิกระบอบราชาธิปไตยโดยเลือกตั้งเป็นระบอบสมบูรณาญาสิทธิราชย์ ทำให้พระองค์มีพระราชอำนาจเบ็ดเสร็จเด็ดขาดในการปกครอง ซึ่งเดนมาร์กใช้ระบอบการปกครองนี้ไปจนถึง ค.ศ. 1848

 แหล่งข้อมูลอื่น 

 The Royal Lineage  at the website of the Danish Monarchy
 Frederik III at the website of the Royal Danish Collection
 Lex Regia (Konge-Lov)
# ไรชส์ค็อมมิสซารีอาทอ็อสท์ลันท์
นาซีเยอรมนีได้ก่อตั้ง ไรชส์ค็อมมิสซารีอาทในอ็อสท์ลันท์  ในปี ค.ศ. 1941 ซึ่งเป็นระบอบการปกครองโดยพลเรือนในดินแดนยึดครองในรัฐบอลติก(เอสโตเนีย, ลัตเวีย, และ ลิทัวเนีย), ส่วนหนึ่งของทางตะวันออกเฉียงเหนือของโปแลนด์และทางตะวันตกของสาธารณรัฐสังคมนิยมโซเวียตเบียโลรัสเซียในช่วงสงครามโลกครั้งที่สอง มันยังได้เป็นที่รู้จักกันในตอนแรกว่า ไรชส์ค็อมมิสซารีอาทในบัลเทินลันท์ ("แผ่นดินบอลติก")  องค์กรทางการเมืองสำหรับดินแดนนี้ – ภายหลังในช่วงเวลาแรกของการปกครองโดยทหารก่อนที่จะก่อตั้งขึ้นมา – เป็นการปกครองโดยพลเรือนเยอรมัน ซึ่งอยู่ในนามภายใต้อำนาจของกระทรวงไรชส์สำหรับดินแดนตะวันออกที่ถูกยึดครอง  ภายใต้การนำโดยนักทฤษฏีนาซี อัลเฟรด โรเซินแบร์ก แต่อันที่จริงแล้วถูกควบคุมโดยเจ้าหน้าที่นาซี ฮินริค โลห์เซอ ที่ได้รับการแต่งตั้งเป็นผู้ตรวจการไรช์(Reichskommissar)

วัตถุประสงค์หลักทางการเมืองของเยอรมนีสำหรับไรชส์ค็อมมิสซารีอาท ตามที่ได้ถูกกำหนดไว้โดยกระทรวงให้อยู่ในกรอบนโยบายชาติสังคมนิยมสำหรับตะวันออกที่จัดตั้งโดยอดอล์ฟ ฮิตเลอร์ รวมทั้งการทำลายล้างให้หมดสิ้นไปต่อประชากรชาวยิวซึ่งเป็นส่วนหนึ่งของนโยบายเลเบินส์เราม์ การตั้งถิ่นฐานสำหรับเชื้อเยอรมันพร้อมด้วยการขับไล่ประชากรพื้นเมืองและการถอดเป็นอักษรเยอรมันจากส่วนที่เหลือของประชากร  นโยบายเหล่านี้ไม่ได้ใช้แค่เพียงไรชส์ค็อมมิสซารีอาทในอ็อสท์ลันท์เท่านั้น แต่ยังรวมถึงดินแดนอื่นๆในสหภาพโซเวียตที่ถูกเยอรมันยึดครอง ซึ่งผ่านมาด้วยการใช้หน่วยไอน์ซัทซ์กรุพเพิน เอและเบ พร้อมด้วยการมีส่วนร่วมของกองกำลังหนุนท้องถิ่นในการสังหารชาวยิวกว่าหนึ่งล้านคนใน"ไรชส์ค็อมมิสซารีอาทในอ็อสท์ลันท์"  นโยบายการถอดเป็นอักษรเยอรมัน, ได้สร้างขึ้นบนรากฐานของเกเนอราลพลานอ็อสท์ หลังจากนั้นก็จะดำเนินที่ผ่านมาด้วยหนึ่งในกฏษฏีกาพิเศษและแนะนำหลักการสำหรับแผนการตั้งถิ่นฐานทั่วไปสำหรับอ็อสท์ลันท์Czesław Madajczyk (Hrsg.): Vom Generalplan Ost zum Generalsiedlungsplan. Saur, München 1994, S. XI. 

ตั้งแต่ปี ค.ศ. 1943 และ 1944 กองทัพแดงได้ทยอยๆยึดกลับคืนบนดินแดนส่วนใหญ่ในการรุกเยอรมนีของพวกเขา แต่กองทัพแวร์มัคท์ได้ถูกโอบล้อมในคูร์แลนด์พ็อกเกต เมื่อสงครามสิ้นสุดลงในยุโรปและความพ่ายแพ้ของเยอรมันในปี ค.ศ. 1945 ไรชส์ค็อมมิสซารีอาทได้ถูกยุบลง

อ็อสท์ลันท์นั้นไม่ควรจะสับสนด้วยคำว่า โอเบอร์ อ็อส (Ober Ost) ซึ่งมีบทบาทที่คล้ายกันกับอำนาจยึดครองสำหรับดินแดนบอลติกโดยจักรวรรดิเยอรมันในสงครามโลกครั้งที่หนึ่ง
# ปีแยร์ โอเฌอโร
ชาร์ล ปีแยร์ ฟร็องซัว โอเฌอโร Michel Cadé, « Augereau (Charles, Pierre, François) », in Nouveau Dictionnaire de biographies roussillonnaises 1789-2011, vol. 1 Pouvoirs et société, t. 1 (A-L), Perpignan, Publications de l'olivier, 2011, 699 p. (ISBN 9782908866414) เป็นจอมพลแห่งจักรวรรดิฝรั่งเศสที่หนึ่ง เขาเป็นหนึ่งในผู้บัญชาการในสงครามปฏิวัติฝรั่งเศส หลังเขานำกองทัพต่อต้านสเปนและเข้าเป็นผู้ใต้บังคับบัญชาของนายพลนโปเลียน โบนาปาร์ตในอิตาลี หน้าที่การงานของเขาก็เจริญเติบโตอย่างรวดเร็ว เขาเข้าร่วมการต่อสู้ในทุกยุทธการของสงครามนโปเลียนในปี 1796 โดยทำผลงานอย่างยอดเยี่ยม 

หลังนโปเลียนขึ้นเป็นจักรพรรดิแห่งฝรั่งเศส นโปเลียนก็ยังคงไว้วางใจมอบหมายให้โอเฌอโรคุมกำลังสำคัญ แต่หลังนโปเลียนสิ้นอำนาจและถูกส่งตัวไปยังเกาะเอลบาแล้ว โอเฌอโรก็เข้าร่วมการฟื้นฟูราชวงศ์บูร์บง แม้เขาจะย้ายข้างมาอยู่ฝ่ายตรงข้ามกับนโปเลียน แต่เมื่อเขาได้ยินข่าวว่านโปเลียนสามารถหนีออกมาจากเกาะเอลบาได้และกำลังรวบรวมกองทัพใหม่ เขาได้เดินทางไปไปเข้าร่วมกับนโปเลียนแต่ถูกนโปเลียนจับกุมข้อหาทรยศแยะกักขังเขาไว้ ภายหลังจากที่นโปเลียนพ่ายแพ้และถูกส่งตัวไปยังเกาะเซนต์เฮเลนา พระเจ้าหลุยส์ที่ 18ได้ขึ้นครองบัลลังก์ฝรั่งเศสโดยสมบูรณ์ ก็ทรงปลดโอเฌอโรออกจากทุกตำแหน่งในกองทัพและริบฐานันดรและเบี้ยหวัด โอเฌอโรเสียชีวิตที่บ้านของเขาในลาอูแซย์เมื่อมีอายุได้ 53 ปี
# แร้งเครา
แร้งเครา  นกล่าเหยื่อขนาดใหญ่จำพวกแร้งชนิดหนึ่ง จัดอยู่ในประเภทแร้งโลกเก่า โดยเป็นเพียงชนิดเดียวเท่านั้นที่อยู่ในสกุล Gypaetus

แร้งเครา เป็นแร้งขนาดใหญ่เมื่อเทียบกับแร้งชนิดอื่น ๆ จะมีขนาดใหญ่กว่า และมีลักษณะที่แตกออกไปจากแร้งทั่วไปอย่างเห็นได้ชัด คือ ส่วนหัวจะมีขนปุกปุยต่างจากแร้งทั่วไปที่หัวและลำคอจะล้านเลี่ยน สีของขนตามลำตัวเป็นสีเหลือง ส่วนหัวสีขาวเป็นสัญลักษณะบ่งบอกว่า แร้งตัวนั้นโตเต็มวัยแล้ว และมีกระจุกขนสีดำบริเวณจะงอยปากล่างแลดูคล้ายเครา อันเป็นที่มาของชื่อ

แร้งเครา มีขนาดลำตัวยาวประมาณ 95–125 เซนติเมตร น้ำหนักตั้งแต่ 4.5–9.9 กิโลกรัม ความยาวปีกเมื่อกางเต็มที่เกือบ 10 ฟุต มีเอกลักษณะในการบินเฉพาะตัว มีสายตารวมถึงประสาทในการดมกลิ่นอย่างดีเยี่ยม 

กระจายพันธุ์ตามเทือกเขาสูงในทวีปยุโรปตอนใต้, แอฟริกา จนถึงอินเดีย และทิเบต เช่น เทือกเขาแอลป์ ทำรังและวางไข่บนหน้าผาสูงสำหรับใช้หลบหลีกจากสัตว์นักล่าชนิดต่าง ๆ ที่มารังควาญได้

นอกจากจะกินเนื้อและซากสัตว์ต่าง ๆ เหมือนแร้งชนิดอื่นแล้ว แร้งเครายังมีพฤติกรรมและชื่นชอบอย่างมากในการกินกระดูกด้วย สันนิษฐานว่าคงเป็นเพราะอาหารขาดแคลนด้วยปัจจัยของถิ่นที่อยู่อาศัยที่ทำให้หาอาหารได้ยากและสภาพอากาศที่หนาวเย็น เคยมีผู้พบแร้งเคราคาบกระดูกสัตว์ชิ้นใหญ่ เชื่อว่าเป็นกระดูกของแกะบินขึ้นไปในอากาศที่จุดสูงสุด และทิ้งลงไปให้แตกเป็นชิ้นละเอียดกับพื้น ก่อนจะบินลงมากินทั้งหมดลงไปในกระเพาะหน้า 7 จุดประกาย, แร้งเครา เจ้าเวหา. กรุงเทพธุรกิจ. วันพฤหัสบดีที่ 27 ตุลาคม พ.ศ. 2559
# จ็อบ ซิมูเลเตอร์
จ็อบ ซิมูเลเตอร์  หรือชื่อเต็มคือ Job Simulator: The 2050 Archives เป็นวีดีโอเกมแบบความเป็นจริงเสมือนแนวจำลองชีวิตที่ผลิดโดย Owlchemy Lab สำหรับไมโครซอฟท์ วินโดวส์ โดยผู้เล่นจะได้สัมผัสโลกของการทำงาน

 ตัวเกม 
ในเกมนี้มีการจำลองงาน 4 งานคือ
 พนักงานออฟฟิส
 พนักงานร้านอาหาร
 พนักงานร้านขายของ
 พนักงานอู่ซ่อมรถ

 การวางจำหนาย 
จ็อบ ซิมูเลเตอร์ เป็นเกมแรกที่วางจำหน่ายทาง SteamVR device.ตัวเกมรองรับเครื่องเล่นเกม HTC Vive โดยวางจำหน่ายในวันที่ 5 เมษายน พ.ศ. 2559 ก่อนที่นักพัฒนาลดราคาเกมลงในภายหลังตามการตอบสนองต่อความคิดเห็นของลูกค้าhttp://www.polygon.com/2016/4/20/11474088/job-simulator-price-drop-steam นักพัฒนาเรียกสิ่งสร้างขึ้นเรื่อยว่า  "smaller human mode" สำหรับผู้เล่นที่ไม่สามารถเล่นเกมความเป็นจริงเสมือนhttp://www.polygon.com/2016/5/4/11592826/behind-the-scenes-with-job-simulators-smaller-human-mode
 สมุดภาพ
# ริสา หงษ์หิรัญ
ริสา หงษ์หิรัญ หรือ เบคกี้ รัสเซลล์ (Becky Russell) ชื่อจริง รมิดา รัสเซลล์ มณีเสถียร ชื่อเล่น เบคกี้ ประธานเจ้าหน้าที่บริหารสายงานสื่อสารองค์กร และกรรมการบริหาร บริษัท ไอ.ซี.ซี.อินเตอร์เนชั่นแนล จำกัด (มหาชน) กรรมการบริษัท ฟาร์อีสท์ เฟมไลน์ ดีดีบี จำกัด (มหาชน) นักแสดง นางแบบ พิธีกร อดีตสาวแพรว รียูเนี่ยน!! ย้อนตำนาน “หนุ่มสาวแพรว” ยุค 80-90 มีใครบ้าง? ไปดู  และรองมิสไทยแลนด์เวิลด์ อันดับ 1 ในปี พ.ศ. 2531 (1988) โดยมิสไทยแลนด์เวิลด์ปีนั้นคือ ปภัสรา ชุตานุพงษ์ เจ้าของแบรนด์ Becky Russell (เบคกี้ รัสเซลล์)

 ประวัติ 
ริสา หงษ์หิรัญ เป็นลูกครึ่งอเมริกัน-ฟิลิปปินส์ เกิดและเติบโตที่ประเทศไทย

 การศึกษา  
ริสา หงษ์หิรัญ จบการศึกษาระดับประถมศึกษาจากโรงเรียนไผทอุดมศึกษา ต่อมาได้ศึกษาระดับมัธยมศึกษาตอนต้นและตอนปลายจากโรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี คณะบริหารธุรกิจ มหาวิทยาลัยอัสสัมชัญ และปริญญาโท สาขาวิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย 

ปัจจุบันกำลังศึกษา หลักสูตรปริญญาดุษฎีบัณฑิต สาขาพัฒนศึกษา ภาควิชานโยบาย การจัดการและความเป็นผู้นำทางการศึกษา คณะครุศาสตร์ จุฬาลงกรณ์มหาวิทยาลัย และหลักสูตรวิทยาศาสตรมหาบัณฑิต สาขาวิชาวิทยาการชะลอวัยและฟื้นฟูสุขภาพ มหาวิทยาลัยธุรกิจบัณฑิตย์

 ผลงาน 
 ละครโทรทัศน์ 
 ๒๕๓๓ โก๋ตี๋กี๋หมวย ช่อง 3 สถาพร นาควิลัย, ตรีรัก รักการดี, มณีนุช เสมรสุต, ศานติ สันติเวชกุล, ริสา หงษ์หิรัญ, อานนท์ สุวรรณเครือ
 ๒๕๓๖ คนละโลก ช่อง 5 ยุรนันท์ ภมรมนตรี, ปรียานุช บานประดับ, ริสา หงษ์หิรัญ
 ๒๕๓๖ เหลี่ยมลูกไม้  ช่อง 9 ยุรนันท์ ภมรมนตรี, แสงระวี อัศวรักษ์, สุธิตา เกตานนท์, ภาณุเดช วัฒนสุชาติ, ริสา หงษ์หิรัญ, นิสา วงศ์วัฒน์
 ๒๕๔๐ สวรรค์ยังมีชั้น ช่อง 5 ยุรนันท์ ภมรมนตรี, อภิชาติ หาลลำเจียก, ริสา หงษ์หิรัญ
 ๒๕๖๒ กลับไปสู่วันฝัน ช่อง พีพีทีวี ปิยธิดา มิตรธีรโรจน์, กฤษฎา พรเวโรจน์, ธนา สุทธิกมล, กวี ตันจรารักษ์, สิรินาถ สุคันธรัต, ริสา หงษ์หิรัญ''

 ภาพยนตร์
 2534 ผ่าปืน 91 รับบทนำหญิงคู่กับฉัตรชัย เปล่งพานิช
 2545 เกิร์ลเฟรนด์ 14 ใสกำลังเหมาะ รับบท แม่ของนุ้ย

 ละครเวที
 ๒๕๕๕ หลังคาแดง

พิธีกร
 มิสยูนิเวิร์สไทยแลนด์ 2563 ร่วมกับ ปิยะวัฒน์ เข็มเพชร

 รายการโทรทัศน์
 รายการเคาะกระทะ

 รางวัลที่ได้รับ 
 ๒๕๕๘ บุคคลดีเด่นด้านสังคม ในงานเทียนส่องใจ ประจำปี ๒๕๕๘ ศูนย์วิจัยโรคเอดส์ สภากาชาดไทย ๒๕๕๘ บุคคลดีเด่นด้านสังคม ในงานเทียนส่องใจ ประจำปี ๒๕๕๘ ศูนย์วิจัยโรคเอดส์ สภากาชาดไทย

 ๒๕๕๘ แม่ดีเด่นวันนี้ กรุงเทพมหานคร
 ๒๕๓๑ รองมิสไทยแลนด์เวิลด์ อันดับ ๑

 เครื่องราชอิสริยาภรณ์ 
[https://www.ratchakitcha.soc.go.th/DATA/PDF/2555/B/035/1.PDF ประกาศสํานกนายกรัฐมนตร เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก
และเครื่องราชอิสริยาภรณ์อันมีเกียรติยศยิ่งมงกุฎไทย
ประจําปี ๒๕๕๕] เล่ม 129 ตอน 35 ข หน้า 1 3 ธันวาคม 2555
# ไทระ โนะ ชิเงโกะ
ไทระ โนะ ชิเงโกะ (, พ.ศ. 1685 – 14 สิงหาคม พ.ศ. 1719) เป็นพระสนมในจักรพรรดิโกะ-ชิระกะวะ จักรพรรดิองค์ที่ 77 และพระราชมารดาของ จักรพรรดิทะกะกุระ จักรพรรดิองค์ที่ 80 

พระสนมชิเงะโกะประสูติเมื่อ พ.ศ. 1685 เป็นน้องเมียของ ไทระ โนะ คิโยโมริ ขุนนางผู้กุมอำนาจในราชสำนักในขณะนั้นต่อมาได้เข้าถวายตัวเป็นพระสนมเมื่อราว พ.ศ. 1703 และมีพระประสูติกาล เจ้าชายโนะบุฮิโตะ ซึ่งต่อมาขึ้นสืบราชบัลลังก์เป็น จักรพรรดิทะกะกุระ เมื่อ พ.ศ. 1704 จากนั้นจึงได้ออกบวชเป็นชีมีฉายาทางธรรมว่า เคนชุนมงอิง (建春門院)

พระสนมชิเงะโกะสิ้นพระชนม์ในรัชสมัยจักรพรรดิทะกะกุระเมื่อวันที่ 14 สิงหาคม พ.ศ. 1719 ขณะพระชนมายุเพียง 34 พรรษา
# มินาโมโตะ อาสึชิโกะ
มินาโมโตะ อาสึชิโกะ (源懿子, พ.ศ. 1659–6 สิงหาคม 1686) เป็นพระชายาในจักรพรรดิโกะ-ชิรากาวะ จักรพรรดิองค์ที่ 77 และเป็นพระราชมารดาของจักรพรรดินิโจ จักรพรรดิองค์ที่ 78

พระชายาอาสึชิโกะประสูติเมื่อ พ.ศ. 1659 ในรัชสมัยจักรพรรดิโทบะ และมีพระประสูติกาล เจ้าชายโมริฮิโตะ หรือต่อมาคือ จักรพรรดินิโจ เมื่อ พ.ศ. 1686 แต่หลังจากมีพระประสูติกาลได้ไม่นานพระชายาอาสึชิโกะก็สิ้นพระชนม์เมื่อพระชนมายุเพียง 27 พรรษา
# ฟุจิวะระ โนะ โชะกุชิ
ฟุจิวะระ โนะ โชะกุชิ (, 1700 - 15 ตุลาคม 1771) พระชายาใน จักรพรรดิทะกะกุระ จักรพรรดิองค์ที่ 80 เป็นพระราชมารดาใน จักรพรรดิโกะ-โทะบะ จักรพรรดิองค์ที่ 82 และเป็น พระอัยยิกา (ย่า) ใน จักรพรรดิโกะ-โฮะริกะวะ 

พระชายาโชะกุชิประสูติเมื่อ พ.ศ. 1700 ในตระกูลโบะมงซึ่งเป็นสาขาย่อยของ ตระกูลฟุจิวะระ ต่อมาได้เข้าถวายตัวเป็นพระสนมในจักรพรรดิทะกะกุระต่อมาได้เลื่อนขึ้นเป็นพระชายาและได้มีพระประสูติกาล เจ้าชายทะกะฮิระ ที่ต่อมาคือ จักรพรรดิโกะ-โทะบะ เมื่อวันที่ 6 สิงหาคม พ.ศ. 1723 

เมื่อจักรพรรดิทะกะกุระเสด็จสวรรคตใน พ.ศ. 1724 ขณะที่เจ้าชายทะกะฮิระมีพระชนมายุเพียง 1 พรรษาพระชายาโชะกุชิก็ได้ออกบวชเป็นแม่ชีมีฉายาทางธรรมว่า ชิชิโจ-อิง  จนกระทั่งสิ้นพระชนม์ในรัชสมัยของ จักรพรรดิโกะ-โฮะริกะวะ ผู้เป็นพระราชนัดดาเมื่อวันที่ 15 ตุลาคม พ.ศ. 1771 ขณะมีพระชนมายุได้ 71 พรรษา
# ดับเบิลยูดับเบิลยูเอฟ ไลท์เฮวีเวตแชมเปียนชิป
ดับเบิลยูดับเบิลยูเอฟ ไลท์เฮฟวีเวตแชมเปียนชิป  เป็นตำแหน่งแชมป์เดี่ยวของ WWF หรือ WWE ในปัจจุบัน ก่อตั้งขึ้นเมื่อวันที่ 26 มีนาคม ค.ศ. 1981 ถึง 30 พฤศจิกายน ค.ศ. 2001

 สถิติการครองแชมป์ 
RankWrestlerNo. of reignsCombined days1Villano III72,0312Perro Aguayo79563El Signo15634The Pegasus Kid15605Gillberg14536Dean Malenko23577Taka Michinoku13158Aero Flash12829Rambo128110Sangre Chicana223711Jushin Thunder Liger118312Gran Hamada216313The Great Sasuke215814Fishman213715X-Pac213316Shinjiro Otani18717Último Dragón18518El Samurai27819Chris Adams15620Crash Holly14721Jerry Lynn13722Christian13023Essa Rios12924Jeff Hardy12025Tajiri11326Scotty 2 Hotty18

 แหล่งข้อมูลอื่น 
WWF Light Heavyweight Title History
Wrestling-Titles.com: WWF World Light Heavyweight Title
1997 WWF event results
1997 tournament results
WWE Cruiserweight Championship Title History